Author: Mirja
Last saved by: Omistaja

Puroniemen ystävät ry				Jäsenkirje 2/2018
Hallitus
puroniemen.tuki@gmail.com			30.3.2018
www.puroniemi.net
Pankkiyhteys:
FI38 5389 0720 0436 86
Viite:17530					

Arvoisa jäsen!

Vuosikokous valitsi kuluvan vuoden toimijat: Puheenjohtajana jatkaa Mirja Mäkinen, Suonenjoki. Hallituksen jäseniksi valittiin edelleen Helena Hänninen, Suonenjoki; Risto Hiltunen, Leppävirta; Erja Kotta, Rautalampi; Jukka Puranen, Rautalampi ja Pirkko Penttilä, Helsinki. Uutena valittiin hallitukseen Timo Kaipainen, Suonenjoki. Varajäsenenä jatkaa Juhani Hänninen, Suonenjoki ja uutena Milla Sajaniemi, Riihimäki. Hallitus valitsi varapuheenjohtajaksi Risto Hiltusen, sihteeriksi Erja Kotan ja rahastonhoitajaksi Helena Hännisen.
Tilintarkastajaksi valittiin HT-tilintarkastaja Liisa Kuopusjärvi ja varalle toiminnantarkastajaksi Jukka Hiltunen.
Jäsenmaksun maksajalle hyvä uutinen: Jäsenmaksu on edelleen 15 euroa jäsentä kohden. Ainaisjäsen- ja kannatusmaksu on 200 euroa. Toivomme, että maksat jäsenmaksun 30.4. mennessä yhdistyksen tilille FI38 5389 0720 0436 86, viite 17530. 
Yhdistyksen talous on hyvässä mallissa. Lyhensimme ennenaikaisesti hankintalainaa 6000 eurolla. Ahkerointi on tuottanut tulosta. Lämmin kiitos kaikille talkoolaisille, vuokraajille, lahjoittajille ja muille eri tavoin tukeneille.
Talkoot ovat tärkeä osa Puroniemen huoltoa. Tietty talkoopäivä ei aina sovi jokaiselle halukkaalle, siksi perustamme tiedottamiseen WhatsApp –ryhmän. Voit lähettää nimesi ja numerosi tekstiviestinä tai soittaa Juhani Hänniselle, 0500 802892, niin pääset ryhmään. Juhani ilmoittaa WhatsApp-viestinä tulevat ”täsmätalkoot”, joihin voit ilmoittautua.  
Lähetäthän sähköpostiosoitteesi Helenalle, mikäli olet sellaisen hankkinut jäseneksi liittymisen jälkeen. Osoite on: helena.t.hanninen@gmail.com. On helpompaa lähettää kirjeet sähköpostitse.
Mansikka ry on myöntänyt 1.4. avustuksen katetun ja lasitetun terassin rakentamiseen ruokasalin yhteyteen. Se tuo lisätilaa ruokailuun, ryhmätilaksi ja antaa mahdollisuuden nauttia paremmin maisemasta myös viileinä aikoina. Joudumme vielä hakemaan Ely-keskuksen ja Museoviraston luvat, koska kierrepaalut tulevat maahan muinaismuistoalueelle.   
Alkuvuonna tapahtunutta:
Hevosmetsätyöleiri yhdessä Hevosharrastajien kanssa toteutui 24. – 25.2. Puroniemeen oltiin paikkana tyytyväisiä. Valoisuus lisääntyi ja maisema kaunistui. 
Perheiden puuhapäivät  17. – 18.3. onnistuivat kuopiolaisten ohjaajien ohjauksessa mukavasti. Lapsia oli ohjaajineen mukana 17 ja aikuisia 12. Isä Johannes toimitti liturgian ja kanttorina oli Oili Mäkirinta.  
Kuulumisia tulevasta:
Lastenleirin järjestää ONL kesäkuun alussa. Kuopion Ortodoksinen seurakunta pitää Kaikkien leirin, Kristinoppileirin ja sen jatkoleirin Puroniemessä. 
Puroniemi 60-vuotta 29.6. Juhlimme Puroniemeä Petrun praasniekan yhteydessä. Vigilia tsasounassa on torstaina 28.6 klo 18 ja liturgia 29.6 klo 10 aloittaa juhlapäivän. Ruokailemme ja hersyttelemme juhlamieltä menneitä muistelemalla. Rautalammin mieskuoro esiintyy ja kantele soi. Kanttori Viktor Jetsu on luvannut tulla vetämään muisteloiden paneelikeskustelua. Lämpimästi tervetuloa!
Vielä muistutukseksi: Pyrimme tekemään Praasniekkaan kuvaesityksen vuosien varrelta ja jos teillä on kuvia, niin ottakaa yhteyttä Milla Sajaniemeen 040 7075020 tai milla.sajaniemi@gmail.com.  
Perheleiri 9. – 13.7. on lähes täynnä. Peruutuspaikkoja voi tiedustella Helenalta, puh. 045 6635250 tai helena.t.hanninen@gmail.com.     
Ortodoksialeirille kokoonnumme 24. – 26.8. Ohjaajina ovat isät Raimo Sissonen ja Leo Tuutti. Leirin hinta on 120 euroa sisältäen ruuan ja majoituksen. Aiheina ovat: Armo, anteeksianto ja hiljaisuus kristityn elämässä sekä Mitä kirkko on. Ilmoittautumiset joko puroniemen.tuki@gmail.com tai Mirjalle 044 3201147.
Aikuinen – lapsi –leiri 2. – 6.7. ekumeenisessa hengessä on suunnitteilla. Liikunnalliselle leirille toivotaan tulevan lasten lisäksi teini-iän kynnyksellä olevia nuoria aikuisen seurassa, esimerkiksi vanhempien, kummin tai muun läheisen kanssa. Tiedotamme lisää, jos rahoitus järjestyy.   
On aina mukavaa, kun otatte yhteyttä hallituksen jäseniin.
Hallitusterveisin ja kesää sekä tapaamisia odotellen!  
Mirja Mäkinen, puheenjohtaja, 044 3201147 	Erja Kotta, 044 36338380
Helena Hänninen, 045 6635250                           	Risto Hiltunen, 0440 389994
Jukka Puranen, 0500 672336                            	Milla Sajaniemi, 040 7075020
Juhani Hänninen, 0500 802892		Pirkko Penttilä